**SOCIALINIŲ IR EKONOMINIŲ PARTNERIŲ PATEIKTŲ PASTABŲ IR PASIŪLYMŲ KEIČIAMAM**

**2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS**

**3 PRIORITETO „SMULKIOJO IR VIDUTINIO VERSLO KONKURENCINGUMO SKATINIMAS“**

**PRIEMONių įgyvendinimo planui**

**VERTINIMAS**

2019-08-01

|  |  |  |  |  |
| --- | --- | --- | --- | --- |
| **Nr.** | **Pastabas/ pasiūlymus teikianti institucija/****asmuo** | **Pastabos ir (ar) pasiūlymai** | **Ekonomikos ir inovacijų ministerijos (toliau – EIM) pozicija** | **EIM komentaras** |
| 1.  | Vilniaus pramonės, prekybos ir amatų rūmai | Rūmai pritaria keitimams, tačiau siūlo žemiau pateiktame punkte keisti nuostatą, kad lėšos bus perskirstytos „Naujos galimybės“ rezerviniam sąrašui. Manome, kad racionalu lėšas skirti naujam grupiniam kvietimui.„atsižvelgiant į tai, kad priemonės Nr. 03.1.1-LVPA-V-815 „Verslumas LT“ nenumatoma įgyvendinti, siūlome šią priemonę naikinti, o jai numatytą finansavimą (1 mln. Eur) perkelti priemonei Nr. 03.2.1-LVPA-K-801 „Naujos galimybės“ rezervinio sąrašo projektams finansuoti“ | Atsižvelgta iš dalies. | Atsižvelgiant į tai, kad pagal 3 prioriteto „Smulkiojo ir vidutinio verslo konkurencingumo skatinimas“ priemones yra sudaryti rezervinių projektų sąrašai ir siekiant savalaikio ES fondų lėšų investavimo, priimtas sprendimas perskirstyti lėšas jau sudarytiems rezervinių projektų sąrašams finansuoti. Ateityje, atsiradus daugiau sutaupytų (nepanaudotų) lėšų, bus svarstomos šių lėšų perskirstymo galimybės ir naujo grupinio kvietimo pagal priemonę „Naujos galimybės LT‘ skelbimo poreikis. |